钦定古今图书集成/明伦汇编/氏族典/第077卷 > 《滕县志》 > 吴逵
## 钦定古今图书集成/明伦汇编/氏族典/第077卷 > 《滕县志》 > 吴逵

按《晋书吴逵传》：“逵，吴兴人。经荒饥疾病，合门死者十
有三人。时逵亦病笃，其丧皆邻里以苇席裹而埋之。
逵夫妇既存，家极贫窘，昼则佣赁，夜烧塼甓，昼夜在
山，未尝休止，遇毒虫猛兽，辄为之下道。期年，成七墓
十三棺。时有赙赠，一无所受。太守张崇义之，以羔雁
之礼礼焉。卒于家。”